钦定古今图书集成/明伦汇编/闺媛典/第145卷 > 林公道妻王氏〈毛氏附〉
## 钦定古今图书集成/明伦汇编/闺媛典/第145卷 > 林公道妻王氏〈毛氏附〉

按《福清县志》：“王氏，林公道妻。公道幼失父，母陈氏抚
之成立，为娶王氏，无出侧室，生德弘，六岁而公道亡。
王爱弘不啻己出，事姑孝，姑病，割股以进。弘长，娶毛
氏，年二十而弘亡。遗腹一女，时陈氏年八十九，痛孙
而终。王与妇毛相守，嫁其孤女，年八十四以寿终。”